n_a

ING’OMBE

Ing’ombe ni siruke sia mudala. Abaandu nibo abarukanga ing;ombe.  Esiruke esio sikhoonyanga nende ebiidu bisabi.  Esiaamberi ni mbari eing’ombe iberesiananga amabeere nende inyama. Ing’ombe khandi irukhoonyanga nende eriseero.

Khwekhoonyeranga eriseero khukasia ebilaaro. Ebilaro ebio bimenyaanga lukari, khasiniluangu bibiiye. Khuboola obwadodo eing’ombe ni esiruke esilayi lukari. 

Mabeere nende einyama khuinianga muing’ombe . Noonywa ababere oba nende eisangalo isabi. Einyama nayo irukhoonyanga oba nende amaani. Ing’ombe niyeekhonya, butsafu bwayo obwo khuburumikhiranga bga imbolera  khuraaka ebiakhulia nende khukhusia amadimwa. Khubukulanga amasingo ka ing’ombe nikhura mumadimwa nikamera luangu. Khasoonyakhana khukula ebia mumaduuka, kata noori nende einyumba ya bunyasi nende eliloba niweekhonyera khuoma.

Ing’ombe siakhuria siayo ni bunyasi nende amatsi. Khasiiri nende eikasi isabi khaba. Niwakhaiboya nooiberesia bunyasi nootsia khu tsikasi tsindi.  Nookalukha noikalukhania noiberesia amatsi. Eing’ombe noorinda bilayi ni yoosi ikhuberesia amabeere bilayi. Onyala wakusia amabeere noonyola tsisende  niweekhonyera kata khumeda tsingombe tsindi. Eing’ombe iri nende tsifaida etsia akulu. Khwajama eingombe muno, iri nende obulayi khushira ebiruke bindi, sakira abaandu bangi bairukanga.